钦定古今图书集成/明伦汇编/官常典/第751卷 > 李贞
## 钦定古今图书集成/明伦汇编/官常典/第751卷 > 李贞

按《烈皇小识》：二月湖广土贼陷澧州，又陷武冈州，岷
王遇害，随合于闯。闯贼令老回回守承天，罗汝才守
襄阳，而自攻郏县。知县李贞率士民坚守，杀贼甚众，
力竭乃陷。李贞骂贼不已，贼褫其衣冠，倒悬于地。贞
大呼曰：“高皇帝有灵，我必愬之。愿为厉鬼以杀贼！”贼
愈怒，断其舌，剐之。母乔氏及妻俱死。贼还屯荆州。